SOTKAMON KUNTA 
PÖVTÄKIRJA 
112013 
25 
Kunnanhallitus 
------- - 
§ 17 
14.01.2013 
Lausunto poliisin palveluverkoston kehittämisestä 
223/1/112/2012 
KHALL § 17 
av. hallintojohtaja 
Poliisin hallintorakenneuudistuksen, Pora III, valtakunnallinen hanketyöryhmä (Sisäasiainministeriön poliisiosasto ) pyytää lausuntoa poliisin palveluverkoston kehittämisestä niiltä kunnilta, joiden alueella poliisin palveluverkosto muuttuu. Työryhmä on laatinut luonnoksen poliisin toimipisteiden sijoittumisen kriteeriksi ja kriteerien mukaisesta palveluverkostosta. 
Hanketyöryhmän luonnoksessa poliisin palveluverkoston kehittämisestä esitetään, että Sotkamon nykyinen palvelupiste muutetaan poliisiasemaksi. Luonnoksen mukaisesti nykyiset poliisin palvelupisteet säilytetään poliisin toimipisteinä ja muutetaan statukseltaan poliisiasemiksi, jos se on toiminnallisesti tarkoituksenmukaista ja niihin on sijoitettu monipuolisesti eri poliisi toimintoja. Sotkamon osalta statuskorotuksen poliisiasemaksi voidaan katsoa parantavan poliisin palveluja. 
Muuta taustatietoa poliisin hallintorakenneuudistuksesta on saatavilla sisäasiainministeriön verkkosivuilla kohdassa Kehittämishankkeet, Poliisin hallinnon uudistaminen. 
Lausunto poliisin palveluverkoston kehittämisestä liitteenä. 
Kunnanjohtaja Ehdotus 
Kunnanhallitus päättää hyväksyä oheisen liitteen mukaisen lausunnon. 
Kunnanhallitus Päätös 
Kunnanhallitus hyväksyi kunnanjohtajan ehdotuksen. 
Otteet 
Sisäasiainministeriö, kirjaamo, PL 26, 00023 Valtioneuvosto 
Pöytäkirjantarkastajat: 
MN 	_ 
AR 	_ 

Kunnanhallitus 14.1.2013 liite § 17 
Lausunto poliisin palveluverkoston kehittämisestä 
Sotkamon kunnanhallitus lausuu poliisin palveluverkoston kehittämisestä seuraavaa: 
Sotkamon kunnanhallitus pitää erinomaisena sitä, että Sotkamon palvelupiste muutetaan poliisiasemaksi. Sotkamossa on selkeä tarve poliisiaseman statuksen omaavalla toimipisteelle. Nimenomaan poliisiaseman sijaitseminen Sotkamossa on tärkeää, jotta poliisipalvelujen alueelliseen kysyntään pystytään vastaamaan hyvin. Lisäksi oma poliisiasema toimii osana tehokasta ja taloudellista poliisin toimipiste- ja asiakaspalveluverkostoa. 
Muuttamalla Sotkamon palvelupiste poliisiasemaksi turvataan poliisitoiminnan tason säilyttäminen ja nostaminen sekä toisaalta asiakaspalvelujen saatavuus. Lähtökohtaisestikin on erittäin tärkeää, että Sotkamossa sijaitsee oma poliisiasema. Välimatkat harvaanasutussa Kainuussa ovat pitkät poliisin eri toimipisteiden välillä. Sotkamossa sijaitsevalla poliisiasemalla on vahvat toiminnalliset perusteet. Näin varmistetaan riittävä poliisin valvonta- ja hälytystoiminnan sekä rikostorjunnan taso. 
Palveluverkoston tärkeä osa on toiminnallisesti kunkin alueen, tässä tapauksessa Sotkamon kunnan alueen, kannalta tehokkaasti toimiva ja asiakkaita monipuolisesti palveleva poliisin toimipiste eli poliisiasema. 
Sotkamo on virkeä matkailupainotteinen kunta. Sotkamon ja Vuokatin alueella liikkuvat vuosittain suuret matkailijamäärät. Sekä kunnan asukkaiden ja matkailijoiden turvallisuuden takaamiseksi on erittäin tärkeää, että Sotkamossa on poliisiasema ja riittävä poliisin henkilöstö. Sotkamossa ja Vuokatissa järjestetään suurehkoja musiikki- ja urheilutapahtumia, joissa liikkuvat suuret ihmismäärät. Sekä tällaisten massatapahtumien että arkielämän sujuvuuden takia on kaikkien etu, että poliisilla on Sotkamossa riittävät resurssit valvonta- ja hälytystoimintaa varten. 
Myös rikostorjunnan tason säilyttämiseksi on tärkeää, että poliisilla on Sotkamossa riittävät henkilöstöresurssit. Kainuussa rikostilastot kertovat valitettavaa totuutta. Rikosten määrät ovat kasvaneet viime vuosien aikana. Poliisin kotihälytystehtävien lisääntyminen ja erityisesti perheväkivaltatehtävien lisääntyminen kertovat omalta osaltaan poliisin toimivan palveluverkoston tarpeesta. Paitsi Kainuussa myös Sotkamossa suuntaus näyttää olevan samansuuntainen. Rikollisuutta tarkasteltaessa yhteenvetona voidaan valitettavasti todeta, että Kainuu on edelleen maan väkivaltaisimpia alueita. Poliisin näkyminen katukuvassa vaikuttaa omalta osaltaan ennaltaehkäisevästi rikosten määrän vähenemiseen ja luo turvallisuuden tunnetta. 

Kunnanhallitus 14.1.2013 liite § 17 
Jotta asiakkaita voitaisiin palvella monipuolisesti ja joutuisasti, olisi tärkeää, että Sotkamon poliisiasemalla hoidettaisiin myös poliisin lupahallinnon palvelut. Asiakaspalvelun toimivuus vaatii tarvittavat ja riittävät henkilöstöresurssit. Tarkasteltaessa poliisiaseman toimintaa ja toimitiloja kokonaisuudessaan, on hyvin tärkeää, että poliisilla on toimivat ja asianmukaiset tilat. 
Sotkamon kunnanhallitus kannattaa poliisin Sotkamon palvelupisteen muuttamista poliisiasemaksi edellä mainituilla perusteilla.